ये कहना है एआईबी के तन्मय भट्ट का. वो बात कर रहे हैं उस वीडियो की जिसमें अभिनेत्री अलिया भट्ट ख़ुद का ही मज़ाक बनाते नज़र आईं.और तो और इस वीडियो में महेश भट्ट, अर्जुन कपूर, करन जौहर और परिणीति चोपड़ा भी हैं.पर इन सबको किस तरह मनाया गया और इसे बनाने का ख़्याल उन्हें कैसे आया?तन्मय बताते हैं, "अलिया हमारी बहुत अच्छी दोस्त है और उनके साथ हमने पहले भी एक वीडियो बनाया हुआ था."वो कहते हैं, "जब इंटरनेट पर आलिया पर जोक्स कसे जा रहे थे तो हमने उसे फ़ोन किया और आलिया को बताया कि एक 'ब्रेन जिम' का आइडिया है, क्या तुम्हें लगता है कि हम इस पर जोक्स वाला एक वीडियो बना सकते हैं? तो उन्होंने फ़ौरन कहा कि तुम्हें ये करना चाहिए."वो कहते हैं, "अलिया एक बार राज़ी हो गईं फिर हमने करन जौहर को अपने इस वीडियो के बारे में बताया और उन्होंने इसके लिए फ़ौरन हां कर दी. अर्जुन कपूर और परिणीति ने हमारा काम पहले देखा हुआ था तो उन्होंने भी अपनी रज़ामंदी दे दी. इस तरह हमने ये वीडियो सात दिनों में बना दिया."तन्मय ने बताया,"हम अलिया के घर गए ये बताने के लिए, कि हम इसे कैसे करेंगे, तो हमने स्क्रिप्ट में काफ़ी सारे कैमियोज़ लिखे थे सबके साथ जिसमें महेश भट्ट साहब भी थे. तो अलिया ने जाकर महेश भट्ट साहब को कहा कि इन लोगों ने आपके साथ भी एक कैमियो लिखा है.""भट्ट साहब हमें बहुत पसंद करते हैं तो उन्होंने हमसे कहा सुनाओ भी क्या करवाना चाहते हो हमसे? हमने उन्हें बताया और उन्हें सुनकर काफ़ी मज़ा आया और बस वो मान गए."(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)